**GRAD PULA - POLA, UPRAVNI ODJEL ZA FINANCIJE I OPĆU UPRAVU**

Sukladno članku 19., a u svezi s člankom 28. i člankom 29. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ broj 86/08, 61/11 i 04/18), uz prethodnu suglasnost Gradonačelnika Grada Pula-Pola, službenica ovlaštena za obavljanje poslova pročelnika Upravnog odjela za financije i opću upravu Grada Pula-Pola raspisala je oglas objavljen 11.09.2019. godine na Hrvatskom zavodu za zapošljavanje i web stranicama Grada Pula-Pola za radno mjesto:

- **viši referent - knjigovođa - 1 izvršitelj na određeno vrijeme radi zamjene duže vrijeme odsutnog službenika**

pa se sukladno navedenom daju slijedeće:

**OBAVIJESTI I UPUTE**

**Opis radnog mjesta:**

- kontrolira i knjiži sve knjigovodstvene dokumente za Grad, mjesne odbore i vijeća nacionalnih manjina,

- pravodobno knjiži poslovne događaje,

- usklađuje knjigovodstvo sa analitičkim evidencijama,

- sudjeluje u izradi godišnjeg obračuna i financijskih i statističkih izvještaja,

- **v**odi potrebnu analitiku unutar knjigovodstva,

- vodi knjigu dugotrajne imovine i sitnog inventara,

- obavlja ostale poslove po nalogu pročelnika, pomoćnika pročelnika, voditelja odsjeka i voditelja pododsjeka.

**Podaci o plaći:**

Podaci o plaći navedenog radnog mjesta propisani su Odlukom o koeficijentima za obračun plaće službenika i namještenika, KLASA: 023-01/10-01/1083, URBROJ: 2168/01-02-01-0235-10-4 od 24. rujna 2010. godine i Odlukom o izmjeni i dopuni Odluke o koeficijentima za obračun plaće službenika i namještenika KLASA: 023-01/13-01/1255, URBROJ: 2168/01-02-01-0243-13-3 od 12.prosinca 2013. godine. Slijedom toga, plaću radnog mjesta višeg referenta - knjigovođa čini umnožak koeficijenta radnog mjesta 1,60 i osnovice za izračun plaće (iznos osnovice je 4.484,40 kn, bruto) uvećan za 0,5 % za svaku navršenu godinu radnog staža.

**Testiranje kandidata:**

Testiranje kandidata sastoji se od provjere znanja, sposobnosti i vještina bitnih za obavljanje poslova radnog mjesta na koje se kandidat prima-pismeni tekst.

**Pravni izvori za pripremanje kandidata za testiranje:**

Pitanja kojima se testira provjera znanja, sposobnosti i vještina bitnih za obavljanje poslova radnog mjesta na koje se kandidat prima temelje se na slijedećim propisima:

1. Zakon o proračunu («Narodne novine» br. 87/08, 136/12, 15/15)

2. Zakon o financiranju jedinica lokalne i područne (regionalne) samouprave («Narodne novine» br. 127/17)

3. Zakon o lokalnoj i područnoj (regionalnoj) samoupravi («Narodne novine» br. 33/01, 60/01, 129/05, 109/07, 125/08, 36/09, 150/11, 144/12, 19/13- pročišćeni tekst, 137/15 i 123/17)

4. Pravilnik o proračunskom računovodstvu i računskom planu («Narodne novine» br.124/14, 115/15, 87/16 i 3/18)

5. Pravilnik o financijskom izvještavanju u proračunskom računovodstvu «Narodne

novine» br. 3/15, 93/15, 135/15, 2/17, 28/17 i 112/18)

**Pravila testiranja**

1. Po dolasku na testiraje od kandidata će biti zatražena odgovarajuća identifikacijska isprava radi utvrđivanja identiteta.
2. Za vrijeme provjere znanja i sposobnosti nije dopušteno: korištenje literature, bilježaka, mobitela, napuštati prostorije u kojoj se obavlja provjera, razgovarati ili na

drugi način ometati ostale kandidate.

1. Nakon uvodnih radnji, započinje testiranje na način da će kandidatima biti podijeljena

pitanja za provjeru znanja i sposobnosti za obavljanje poslova radnog mjesta za kojeg

se kandidat prijavio.

1. Za provjeru znanja i sposobnosti testiranjem dodjeljuje se od 1 do 10 bodova.
2. Smatra se da je kandidat položio test ako je od provjere navedene u točki 4. postigao

najmanje 50% ukupnog broja bodova.

**B) INTERVJU**

1. Razgovor (intervju) se provodi samo s onim kandidatima koji su ostvarili 50% i više

broja bodova na testiranju.

1. Povjerenstvo za provedbu oglasa kroz razgovor (intervju) sa kandidatima

utvrđuje interese, ciljeve i motivaciju kandidata za rad. Rezultati razgovora

(intervjua) boduju se od 1 do 10 bodova.

Ukupan broj bodova kojeg kandidat može postići testiranjem i intervjuom je 20.

Nakon provedenog postupka, Povjerenstvo za provedbu oglasa utvrđuje rang listu kandidata prema ukupnom broju ostvarenih bodova, te dostavlja službenici ovlaštenoj za obavljanje poslova pročelnika Upravnog odjela za financije i opću upravu Grada Pula-Pola rang listu kandidata i izvješće o provedenom postupku koje potpisuju svi članovi Povjerenstva za provedbu oglasa.

Izabrani kandidat, po obavijesti o izboru, dostavlja uvjerenje o zdravstvenoj sposobnosti za obavljanje poslova radnog mjesta, a prije donošenja Rješenja o prijamu u službu.

Službenica ovlaštena za obavljanje poslova pročelnika Upravnog odjela za financije i opću upravu donosi Rješenje o prijamu u službu koje se dostavlja svim kandidatima koji su se prijavili na oglas.

Kandidat koji nije zadovoljan Rješenjem o prijamu u službu izabranog kandidata, ima pravo podnijeti žalbu gradonačelniku Grada Pula-Pola u roku od 15 dana od dana dostave rješenja.

**POZIV ZA TESTIRANJE BITI ĆE OBJAVLJEN, NAJMANJE 5 DANA PRIJE TESTIRANJA, NA WEB-STRANICI GRADA PULE I NA OGLASNOJ PLOČI UPRAVNOG ODJELA ZA FINANCIJE I OPĆU UPRAVU GRADA PULA-POLA**

**GRAD PULA-POLA**

**UPRAVNI ODJEL ZA FINANCIJE I OPĆU UPRAVU**